Ζώνες ώρας στην Αυστραλία

Η Αυστραλία έχει 3 κύριες ζώνες ώρας, την Ώρα Δυτικής Αυστραλίας (AWST, UTC+08:00), την Ώρα Κεντρικής Αυστραλίας (ACST, UTC+09:30), και την Ώρα Ανατολικής Αυστραλίας (AEST, UTC+10:00). Είναι αναγνωρισμένες από τις κυβερνήσεις των πολιτειών της χώρας, ενώ μερικές από αυτές χρησιμοποιούν την θερινή ώρα (DST). Στην Αυστραλία υπάρχουν διαφορετικές ζώνες ώρας.

Η θερινή ώρα χρησιμοποιείται στην Νότια Αυστραλία, στην Νέα Νότια Ουαλία, στην Βικτώρια, στην Τασμανία και στην Επικράτεια Αυστραλιανής Πρωτεύουσας. Δεν χρησιμοποιείται στην Δυτική Αυστραλία, στο Κουίνσλαντ και στην Βόρεια Επικράτεια.

Ζώνες ώρας σε χρήση 
Δυτική Ώρα (WST) – UTC+08:00
 Δυτική Αυστραλία – Πράξη Σταθερής Ώρας 2005
Κεντρική Ώρα (ACST) - UTC+09:30
 Νότια Αυστραλία – Πράξη Θερινής Ώρας 1971
 Βόρεια Επικράτεια – Νόμος Σταθερής Ώρας 2005

 Κουίνσλαντ – Νόμος Σταθερής Ώρας 1894
 Νέα Νότια Ουαλία – Νόμος Σταθερής Ώρας 1987 No 149
 Επικράτεια Αυστραλιανής Πρωτεύουσας – Νόμος Σταθερής Ώρας και Θερινής Ώρας 1972
 Βικτώρια – Νόμος θερινής ώρας 1972
 Τασμανία – Νόμος Σταθερής Ώρας 1895 και ο Νόμος Θερινής Ώρας 2007

Θερινή ώρα  

Η επιλογή για την χρήση θερινής ώρας είναι επιλογή των πολιτειακών κυβερνήσεων.Στον Πρώτο και Δεύτερο Παγκόσμιο Πόλεμο όλες οι περιοχές χρησιμοποιούσαν την θερινή ώρα. Το 1968 η Τασμανία ήταν η πρώτη πολιτεία που χρησιμοποίησε την θερινή ώρα σε καιρό ειρήνης, και ακολουθήθηκε από την Νέα Νότια Ουαλία, την Βικτώρια, το Κουίνσλαντ, την Νότια Αυστραλία και την Επικράτεια Αυστραλιανής Πρωτεύουσας. Η Δυτική Αυστραλία και η Βόρεια Επικράτεια δεν την εφάρμοσαν, ενώ η Κουίνσλαντ απόσυρε την θερινή ώρα το 1972, αλλά η Δυτική Αυστραλία έχει ξαναυιοθετήσει περιστασιακά την θερινή ώρα τα τελευταία 40 χρόνια σε δοκιμαστικές περιόδους.

Οι ζώνες με θερινή ώρα είναι οι ακόλουθες:
 Θερινή Ώρα Κεντρικής Αυστραλίας (CDT ή ACDT) – UTC+10:30, Νότια Αυστραλία
 Θερινή Ώρα Ανατολικής Αυστραλίας (EDT ή AEDT) – UTC+11, Νέα Νότια Ουαλία, ΕΑΠ, Βικτώρια και Τασμανία.

Ανωμαλίες 

Η πόλη του Μπρόκεν Χιλ βρίσκεται στη δυτικότερη περιοχή της Νέας Νότιας Ουαλίας. Δεν χρησιμοποιεί την AEST, όπως η υπόλοιπη περιφέρεια, αλλά την ώρα Κεντρικής Αυστραλίας (+9:30), ζώνη ώρας στην Νότια Αυστραλία και την Βόρεια Επικράτεια. Η σταθερή ώρα υιοθετήθηκε όταν το Μπρόκεν Χιλ συνδεόταν με την Αδελαΐδα, όχι με το Σίδνεϊ.

Η Νήσος Λορντ Χάου, τμήμα της Νέας Νότιας Ουαλίας, βρίσκεται 600 χιλιόμετρα ανατολικά της αυστραλιανής ενδοχώρας, αλλά χρησιμοποιεί την ζώνη ώρας UTC+10:30, μισή ώρα μπροστά από την Νέα Νότια Ουαλία, αλλά το καλοκαίρι έχει την ίδια ώρα με την Νέα Νότια Ουαλία.

Στην Δυτική Αυστραλία υπάρχει μια ζώνη ενδιάμεσα στην Δυτική και Κεντρική Ώρα (+8:45 χωρίς θερινή ώρα), γνωστή ως Κεντροδυτική Ώρα, χρησιμοποιείται στην νοτιοανατολική Δυτική Αυστραλία και ένα τροχόσπιτο στην Νότια Αυστραλία. Οι πόλεις ανατολικά της Καϊγκούνα (Ιούκλα, Μαντούρα, Μουντραμπίλλα και Συνοριακό Χωριό, στα σύνορα της Δυτικής Αυστραλίας), χρησιμοποιούν την ζώνη ACWST αντί για την ώρα δυτικής Αυστραλίας. Δεν άλλαξε όταν η Νότια Αυστραλία πήγε στην θερινή ώρα. Στη δοκιμή θερινής ώρας στην Νότια Αυστραλία, χρησιμοποιήθηκε η θερινή ώρα. Δεν είναι επίσημα αναγνωρισμένη.

Εξωτερικές επικράτειες 
Ακολουθεί ένας κατάλογος των χρονικών ζωνών που χρησιμοποιούνται στις εξωτερικές επικράτειες της Αυστραλίας:

Παραπομπές 

Επιστήμες και τεχνολογία στην Αυστραλία